Maurice Jarre

Maurice-Alexis Jarre (1924–2009) var en fransk komponist og dirigent.

Biografi
Jarre var «en av gigantene i filmmusikken i 1900-årene» (ifølge Los Angeles Times) og «blant de mest ettersøkte komponistene i filmindustrien» (ifølge The New York Times), «en skaper av subtil bakgrunnsmusikk og store, dramatiske temalåter, ikke bare for vanlige orkestre… men han eksperimenterte også med elektroniske lyder senere i karrièren sin.»

Selv om han komponerte flere konsertverk, er Jarre mest kjent for filmmusikk, særlig for samarbeidet med filmregissøren David Lean. Jarre komponerte musikken til samtlige av Leans filmer fra Lawrence of Arabia (1962) og utover. Han har også komponert musikken til Toget (1964), Mohammad, Messenger of God (1976), Lion of the Desert (1981), Vitne til mord (1985) og Ghost (1990).

Jarre har en stjerne på Hollywood Walk of Fame.Maurice Jarre (I) - Biography Tre av komposisjonene hans lå til sammen 42 uker på den britiske singellisten. Den største hitlåten var «Somewhere My Love» (til melodien «Lara's Theme», med tekst av Paul Francis Webster) av The Mike Sammes Singers, som nådde 14.-plassen i 1966 og lå til sammen 38 uker på listen. Jarres filmmusikk i Lawrence of Arabia ble kåret til tidenes 3. beste filmlydspor fra USA av det amerikanske filminstituttet.

Jarre ble nominert til ni Oscar-priser, og vant tre for beste originalmusikk for Lawrence of Arabia (1962), Doctor Zhivago (1965) og En reise til India (1984), alle regissert av David Lean. Han vant også fem Golden Globes, to British Academy Film Awards og en Grammy Award.

Maurice Jarre døde av kreft i 2009.

 Filmografi (utvalg) 
 Søndager med Cybèle (1962), Oscar for beste originalmusikk (nominert)
 Lawrence of Arabia (1962), Oscar for beste originalmusikk
 Doctor Zhivago (1965), Oscar, Golden Globe, Grammy Award
 En reise til India (1984), Oscar, Golden Globe
 Vitne til mord (1985), BAFTA-pris
 Moskitokysten (1986), Golden Globe
 I gorillaens rike (1988), Golden Globe
 Dagen er din (1989), BAFTA-pris
 A Walk in the Clouds (1995), Golden Globe

 Referanser 

 Eksterne lenker   



Kategori:20. århundres komponister
Kategori:Franske komponister
Kategori:Personer fra Lyon
Kategori:Oscar-vinnere (musikk)
Kategori:BAFTA-vinnere
Kategori:Grammy Award-vinnere